पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. हुडा अधिकारियों और कर्मचारियों की मिलीभगत से सरकारी खजाने को चपत लगाने के मामले लगातार सामने आ रहे हैं। ऐसा ही एक और मामला सेक्टर 23-23 ए का सामने आया है। यहां मूल आवंटी के प्लॉट को पुराने दर पर किसी और को आवंटित कर स्थानीय अधिकारियों व कर्मचारियों ने हुडा को 30 लाख रुपए से अधिक राशि का चूना लगाया है। मामला सामने आने के बाद उच्च अधिकारी कोई कार्रवाई करने के बजाय दोषियों को बचाने में लगे हैं।
क्या है पटवारी की रिपोर्ट
पटवारी की रिपोर्ट के मुताबिक इस जमीन पर किसी का स्टे ही नहीं था। अब इस मामले की जांच विजिलेंस से कराने का अनुरोध शिकायत कर्ता की तरफ से किया गया है। यदि मामले की जांच होती है तो 10 से अधिक अधिकारी व कर्मचारी पर गाज गिर सकती है।
दोबारा हुडा से लगाई गुहार
18 साल बीत जाने के बाद राजीव ने दोबारा हुडा अधिकारियों से गुहार लगाई तो पता चला कि उनका प्लॉट किसी और को दे दिया गया। राजीव के मुताबिक मौजूदा रेट प्लॉट का पजेशन देने के बाद उन्हें 27 साल पहले के रेट 19311 रुपए प्रति वर्ग मीटर से दे दिया गया। जबकि पिछले वर्ष 2012-13 के रेट 18200 रुपए वर्ग मीटर है। यदि इस प्लॉट का बाजार कीमत लगाई जाए तो इसकी कीमत 2 करोड़ रुपए है।
कैसे लगाया चूना
27 वर्ष पहले हुडा ने सेक्टर 23-23 ए बनाया था। इस सेक्टर में प्लॉट के लिए एक लाख लोगों ने आवेदन किया था। इसमें दिल्ली के जनकपुरी निवासी राजीव कुमार भी शामिल थे। राजीव ने 8 मरला यानी 171 वर्ग मीटर प्लॉट के लिए आवेदन किया थे। इनका प्लॉट तो निकल गया। लेकिन उस समय उन्हें बताया गया कि इस जमीन पर स्टे है, जिसके चलते प्लॉट नहीं दिया जा सकता है। 18 वर्ष पहले राजीव को इस प्लॉट के बदले में सेक्टर-9 में प्लॉट संख्या 531 दे दिया गया। राजीव ने हुडा के इस प्रस्ताव को न स्वीकार किया और न ही मना किया। तब से यह मामला ठंडे बस्ते में चला गया है।
हुडा को कैसे हुआ राजस्व का नुकसान
इस मामले में खास बात यह है कि जब कागजी कार्रवाई के समय एक अकाउंट असिस्टेंट ने बताया कि इस हुडा का राजस्व नुकसान हो रहा है। आग्रह किया गया है कि इस मामले में मुख्यालय के अधिकारियों से विचार विमर्श कर लिया जाए। ऐसा करने के बजाय किसी और अकाउंट असिस्टेंट से हस्ताक्षर कराकर निर्णय कर लिया गया।
इस जमीन घोटाले की जांच कराई जाएगी, जांच में जो भी अधिकारी व कर्मचारी दोषी होंगे, उनके खिलाफ कार्रवाई की जाएगी।
डॉ. प्रवीण कुमार, प्रशासक, हुडा गुड़गांव
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn